পোখরা আন্তর্জাতিক বিমানবন্দর
পোখরা আন্তর্জাতিক বিমানবন্দর (নেপালি: पोखरा अन्तर्राष्ट्रिय विमानस्थल) (আইসিএও: VNPR) হল নেপালের গন্ডাকি প্রদেশের পোখরায় অবস্থিত একটি আন্তর্জাতিক বিমানবন্দর। এটি ৩ কিমি (১.৯ মা) পূর্বে অবস্থিত পুরানো অভ্যন্তরীণ বিমানবন্দরকে ধীরে ধীরে প্রতিস্থাপিত করবে। বিমানবন্দরটি নেপালের তৃতীয় আন্তর্জাতিক বিমানবন্দর এবং আনুষ্ঠানিকভাবে ১ জানুয়ারী ২০২৩ তারিখে কার্যক্রম শুরু করে, যদিও জোমসোমের উদ্দেশ্যে ছেড়ে যাওয়ার বিমানের কার্যক্রম এখনও পুরানো বিমানবন্দর থেকে পরিচালিত হচ্ছে। বিমানবন্দরটি প্রতি বছর ১০ লক্ষ যাত্রী পরিবহন করবে বলে আশা করা হচ্ছে।